stanford-oval/wikipedia huggingface dataset:
Macromedia HomeSite
היסטוריה

התוכנה פותחה במקור בשנת 1995 על ידי ניק בראדברי, מפתח תוכנה בוגר אוניברסיטת טנסי. ברדברי כתב את HomeSite לאחר שהשתמש בתוכנה אחרת בשם HotDog והיה מתוסכל ממנה. במרץ 1997 רכשה חברת Allaire מקיימברידג' שבמסצ'וסטס את התוכנה, ובראדברי הצטרף אליה. לאחר שעזב את אלייר בשנת 1998, ברדברי המשיך לעבוד על תוכנות נוספות כדוגמת TopStyle, עורך עיצובי HTML ו-CSS, ועל FeedDemon שהייתה תוכנה לקריאת RSS. מקרומדיה רכשה את אלייר בשנת 2001 ונרכשה על ידי אדובי בשנת 2005.
כאשר התוכנה הייתה תחת ידה של Allaire, גרסה של HomeSite נוצרה כסביבת פיתוח עבור פלטפורמת צד השרת ColdFusion (גם היא פרי פיתוחה של Allaire, וגם היא כיום נמצאת תחת ידיה של אדובי), ונמכרה תחת השם ColdFusion Studio. גרסה זו מוזגה מאוחר יותר ל-ColdFusion MX לאחר הרכישה על ידי מקרומדיה, ואז נקראה HomeSite+. פיתוח HomeSite נמשך במקביל, אם כי HomeSite עדיין נמכרה בנפרד כמוצר עצמאי.
בעוד שחברות תוכנה רבות באותה תקופה התמקדו בהפצת כלי פיתוח לווב תחת עקרון העבודה WYSIWYG (ראשי תיבות של What You See Is What You Get) שבהם לבוני האתרים כלל לא הייתה טביעת יד בקוד, בראדברי יצר מוצר ששם את פיתוח הקוד "במרכז", מוצר שהפך לפופולרי בקרב מפתחים שהעדיפו לעבוד עם הקוד ישירות. בנוסף, הוא כלל מגוון דרכים בהן המשתמשים יכלו להתאים אישית את ממשק המשתמש ולהרחיב את הפונקציונליות של התוכנה. Allaire המשיכה בתפיסה זו מכיוון שקהל היעד שלה, שהיה מורכב ממשתמשי ColdFusion, העדיפו כמובן "להתעסק" ישירות עם הקוד. מפתחי Allaire הרחיבו את יכולותיה המקוריות של התוכנה על ידי הוספת מגוון תכונות כמו סקריפטינג מובנה, צביעת קודים משופרת ועוד.
מקרומדיה קיבלה רישיון להפצת עותקים של HomeSite כך שייכללו בגרסת ה-Windows של דרימוויבר 1.0, שבאותה העת יכולות עריכת הקוד שלה היו מוגבלות למדי (בעוד שהגרסאות למקינטוש נכללו עם BBEdit, אף הוא עורך קוד). עסקה זו החלה עידן של שותפות עסקית בין החברות והובילה בסופו של דבר לרכישתה של Allaire על ידי מקרומדיה בשנת 2001. למרות שמקרומדיה השתמשה בחלק מתכונות התוכנה כדי לשפר את העבודה עם הקוד בגרסתה השישית (MX) של דרימוויבר כדי להשתוות ל-HomeSite, החברה המשיכה לייצר את שני המוצרים בנפרד, וקבעה כי "שני המוצרים מעולים למטרותיהם המסוימות". בשלב יותר מאוחר, בשנת 2005, נרכשה מקרומדיה על ידי אדובי, ומאז הרכישה לא יצאו יותר גרסאות חדשות לתוכנה. במאי 2009 אדובי הכריזה רשמית על הפסקת הפיתוח והתמיכה ב-HomeSite, במקום זאת, משתמשי HomeSite הקיימים מתבקשים לשקול לעבור לגרסה החדשה ביותר של דרימוויבר.
תכונות

ממשק הניתן להתאמה אישית הכולל סרגלי כלים הניתנים לעגינה עם לחצנים מותאמים אישית, מנהל קטעי קוד מוכנים מראש, ואשפים מותאמים אישית הכתובים בשפת VTML.
תומך בכתיבה של סקריפטים לביצוע פעולות אוטומטיות בתוכנה, הסקריפטים נכתבים בשפת JavaScript או VBScript.
מקליט מאקרו יכול להקליט סדרת פעולות ליצירת סקריפטים לשימוש עתידי.
Enhanced snippets - ניתן ליצור קטעי קוד לשמירה לצורך שימוש חוזר במקומות נוספים.
סכמת צביעה לקודים הניתנת להתאמה אישית עבור השפות ASP, CFML, CSS, HTML, Java, JavaScript, JSP, Perl, PHP, SQL, VBScript, VTML ו-XHTML.
חיפוש והחלפה של קטעי קוד.
עריכת CSS דרך TopStyle Lite הכלולה, או באמצעות שילוב עם הגרסה המלאה של TopStyle, במידה וקיימת.
בדיקת תקינות הקוד דרך כלי מובנה, או דרך CSE HTML Validator המתממשק עם התוכנה.
מערכת לניהול פרויקטים ולקוח FTP מובנה.
כלים מובנים לבדיקת תקינות הקישורים, בדיקת משקל המסמך ובדיקת איות.
עבודה בשילוב עם מערכות בקרת גרסאות, ועם חבילות אחרות באמצעות סרגלי כלים בהתאמה אישית.
יצירת קיצורי מקשים מותאמים אישית.
חלונית תצוגה מקדימה, שמאפשרת לבונה האתרים להסתכל על התוצאה הסופית מבלי לפתוח את הדפדפן.
תמיכה ב-XHTML 1.0.
גרסאות

Homesite 1.x (ספטמבר 1996)
Allaire Homesite 2.0
Allaire Homesite 2.5a (1997)
Allaire HomeSite 3.0 (November 1997)
Allaire HomeSite 4.0 (November 1998)
Allaire HomeSite 4.5 (1999)
Macromedia HomeSite 5.0 (2001) - גרסה ראשונה מאז הרכישה על ידי מקרומדיה.
Macromedia HomeSite 5.2 (January 2003)
Macromedia HomeSite 5.5 (September 2003) - גרסה אחרונה שיצאה כמוצר עצמאי.
הגרסה הנוספת שהוזכרה לעיל והתמקדה בפיתוח עבור ColdFusion, בשם HomeSite+, נכללה ב- Dreamweaver MX 2004 ומעלה.
הערות שוליים

↑  "HomeSite development ended effective May 26, 2009". אדובי מערכות. אורכב מ-המקור ב-2014-02-09.
↑  Terry Relph-Knight, FOSS v proprietary software: Website creation, ZDNet (באנגלית)
↑  "Macromedia HomeSite - Dreamweaver MX FAQ". Macromedia. אדובי מערכות. 2002. אורכב מ-המקור ב-2013-10-29.
↑  "HomeSite development ended effective May 26, 2009". Adobe Systems. אורכב מ-המקור ב-2014-02-09.
↑  "Archived copy". אורכב מ-המקור ב-2012-10-18. נבדק ב-2012-08-31. {{cite web}}:  (עזרה)
| --- | --- |
בקרת זהויות :  NKC: ph157300
Girl's Day

| --- | --- |

 מקום הקמה:  סיאול 
 תקופת הפעילות:  מ-2010 
 סוגה:  קיי-פופ, דאנס-פופ, אלקטרו סווינג 
 חברת תקליטים:  Dream T Entertainment 
 חברות
 Park So-jin Lee Hyeri בנג מינה Yura 
 חברות לשעבר
 Jisun Ji In Woo Ji-hae 
 
Girl's Day (בתרגום לעברית: יום הבנות; בקוריאנית: 걸스데이) היא להקת בנות דרום קוריאנית שהוקמה על ידי הלייבל Dream T Entertainment ב-2010. כיום חברות בלהקה ארבע בנות, לאחר ששתי חברות עזבו את הלהקה. חברות הלהקה הנוכחיות הן סוג'ין, מינה, יורה והיירי. ג'יסון וג'ין עזבו את הלהקה ב-2010, וג'יהא עזבה בסוף 2012.
פעילות, הכרה והצלחה מסחרית

לאחר עזיבתן של ג'יסון וג'ין, הלהקה המשיכה את פעילותה עם ארבע החברות הנותרות, והפכה לאחת הלהקות הפופולריות והמצליחות ביותר מבחינה מסחרית של אותה תקופה. הלהיטים הבולטים של הלהקה כוללים את השירים "Twinkle Twinkle", "Hug Me Once", "Expect", "Something", "Darling" ו-"Ring My Bell". כל אחד מהשירים הללו הגיע למכירות של למעלה ממיליון עותקים דיגיטליים.
במהלך פעילותה הלהקה שיתפה פעולה עם למעלה מ-20 מותגים, בין השאר עם המותגים LG Electronics, Ezaki Glico 's Pocky, Lotte World Nexon ו-Bullsone.
בשנת 2015 הלהקה דורגה במקום ה-13 בדירוג Corea Power Celebrity, המדרג את הסלבריטאים החזקים והמשפיעים ביותר בקוריאה. ב-2016 הקבוצה דורגה במקום ה-26 באותו דירוג, כשחברת הלהקה היארי הגיעה למקום השלישי בדירוג האישי.
בשנת 2019 ארבע החברות החליטו שלא לחדש את החוזים שלהן עם Dream T Entertainment. עם זאת, הן הצהירו כי הלהקה לא תתפרק, אלא תמשיך את פעילותה.
2010 – פעילות, ושינוי הרכב הלהקה

ביולי 2010 הלהקה חזרה לפעילות עם חמש חברות: ג'יהא, ג'יסון, ג'ין, סוג'ין ומינה, והוציאה לאור מיני-אלבום תחת השם Girl's Day Party. חודשיים לאחר מכן, ג'יסון וג'ין עזבו את הקבוצה לטובת עיסוק בתחומי עניין אישיים, והן הוחלפו בשתי חברות חדשות שהצטרפו ללהקה – יורה והירי. בהמשך, הוציאו את המיני-אלבום Girl's Day Party #2.
במרץ 2011 הוציאה הלהקה את המיני-אלבום Girl's Day Party #3, יחד עם הסינגל "Twinkle Twinkle". השיר זכה להצלחה מסחרית, והגיע למקום הרביעי במצעד החודשי הדיגיטלי של שירות המוזיקה מלון של חודש אפריל. כמו כן, השיר הגיע למקום ה-39 בדירוג של המצעד השנתי של מלון. ב-7 במאי הקבוצה הופיעה בטאיוואן, בהופעה הראשונה שלהן בחו"ל, באירוע שאורגן על ידי ארגון התיירות של קוריאה, יחד עם הלהקות U-KISS ו-Super Junior M.
ביולי הלהקה הוציאה מיני-אלבום נוסף, תחת השם Everyday, עם הסינגל המוביל "Hug Me Once". ב-4 בספטמבר יצא לאור המיני-אלבום Girls' Day Party #4 עם השיר "Don't Flirt". שני האלבומים דורגו בין 50 המובילים במצעד החודשי של מלון.
ב-17 באפריל 2012 יצא לאור המיני-אלבום Everyday 2, יחד עם הסינגל המוביל "Oh! My God". ב-17 באוקטובר הלייבל Dream Tea Entertainment הודיע על עזיבתה של ג'יהא עקב סיבות אישיות. הלהקה המשיכה את פעילותה עם ארבע החברות הנותרות, והוציאה לאור את השיר "Don't Forget Me", מתוך אלבום עתידי, שפורסם בהמשך תחת השם Girl's Day Party #5.
2013–2015 – המשך פעילות והפסקה זמנית

בפברואר 2013 יצא לאור הסינגל "White Day". לאחר מכן, ב-14 במרץ, הלהקה הוציאה את האלבום הראשון שלה באורך מלא, תחת השם Expectation. השיר שעל שמו נקרא האלבום, "Expectation" זכה להצלחה מסחרית, וכן הגיע להצלחה במצעדים. השיר זכה בפרס בקטגוריית 'השיר הארוך של השנה' בטקס פרסי המוזיקה של סירקל צ'ארט, כשהגיע למקום השלישי בדירוג זה. במצעד המוזיקה הדיגיטלית השנתי של מלון השיר הגיע בדירוג למקום ה-36. בנוסף, השיר "Female President" נכנס לרשימת "20 שירי ה-K-Pop הטובים ביותר לשנת 2013" של הבילבורד. בהמשך הלהקה הוציאה לאור את האלבום Girl's Day Party #6 עם הסינגל המוביל "Please Tell Me".
ב-3 בינואר 2014 הלהקה הוציאה לאור את המיני-אלבום Everyday 3, שהופק ברובו על ידי המפיק Duble Sidekick. הקליפ לשיר "Something" ("썸씽") הגיע ליותר ממיליון צפיות תוך יום מצאתו. השיר הגיע למיקום הגבוה ביותר של הלהקה במצעדים, כשהגיע למקום השני במצעד קיי-פופ הוט 100, למקום השלישי במצעד השבועי של סירקל צ'ארט, ולמקום הרביעי במצעד החודשי הדיגיטלי של אותו מצעד. השיר הגיע לעשירייה הראשונה בדירוג במצעד קיי-פופ הוט 100, שם שהה במשך שמונה שבועות. ביצועים חיים של הלהקה לשיר זה זכו בחמישה פרסי מופעי מוזיקה, כשבהמשך זכו ב"הופעת הריקוד הטובה ביותר של להקת בנות" בטקס פרסי המוזיקה האסייתית של Mnet לשנת 2014. השיר הגיע למקום התשיעי במצעד השנתי הדיגיטלי של מלון.
ביולי הלהקה הוציאה לאור את המיני-אלבום החמישי שלה, Everyday 4, עם הסינגל המוביל "Darling". הסינגל דורג במקום ה-27 במצעד השנתי הדיגיטלי של מלון. במאי 2015, הוציאה Girl's Day את הסינגל "Hello Bubble" במסגרת שיתוף פעולה עם מותג הטיפוח Mise-en-scène. ביוני הלהקה נסעה לאוקינאווה שביפן עבור צילומים לתוכנית הריאליטי One Fine Day. ביולי 2015 הלהקה הוציאה את אלבומה השני באורך מלא, תחת השם Love. במהלך קידום המכירות של האלבום, הלהקה הופיעה ב-7 ביולי בתוכנית הרשת הקוריאנית ChoiKoon TV. לאחר ההופעה נמתחה ביקורת על הלהקה על "התנהגות לא מכבדת" בהופעתה. למחרת, חברות הלהקה הופיעו בשידור חי ברשת והביעו התנצלות. למרות זאת, השיר שביצעו בהופעה – "Ring My Bell", נשאר בעשרת השירים המובילים של המצעד הדיגיטלי החודשי של מלון של חודש יולי. ב-30 בספטמבר הלהקה הוציאה לאור את האלבום הראשון שלה לשוק היפני – Girl's Day 2015 Autumn Party, עם גרסאות יפניות לסינגלים "Darling", "Twinkle Twinkle" ו-"Ring My Bell".
2017 – חזרה לפעילות

ב-2 במרץ 2017, Dream T Entertainment הכריזה על קאמבק של הלהקה, לאחר הפסקת פעילות של 21 חודשים, שהתקיימה לשם התמקדות של חברות הלהקה בפעילויות סולו.
עם חזרתה לפעילות, הלהקה פרסמה את הקליפ הרשמי של השיר "I'll Be Yours" בערוץ היוטיוב הרשמי של הלהקה, ובערוץ היוטיוב 1theK; הקליפ שעלה בערוץ 1theK הגיע לכ- 2 מיליון צפיות בפחות מ-24 שעות. המיני-אלבום החדש של הלהקה – Everyday #5, הגיע עם צאתו למקום השביעי במצעד האלבומים העולמיים של בילבורד של אותו שבוע. בנוסף, השיר דורג במקום השני במצעד Genie, ובמקום ה-11 במצעד מלון.
בשנת 2018, כל ארבע החברות נשאו לפידים באולימפיאדת החורף פיונג'אנג ב-2018.
ב-11 בינואר 2019, דווח כי חברות הלהקה לא יחדשו את חוזיהן עם Dream T Entertainment, אך ימשיכו בפעילות עם לייבלים אחרים.
באוגוסט 2013, הלהקה מונתה לשגרירת כבוד עבור הקמפיין של התוכנית "Because I Am a Girl". באותו חודש הלהקה ביקרה בעיר צ'יאנג ראי, שבתאילנד, לשם עבודה התנדבותית. שנה לאחר מכן הלהקה חזרה שוב לתאילנד, הפעם כדי להשתתף בקמפיין לעידוד רישום לידות של בנות. כל ההכנסות מההופעות של הלהקה ב-2014 נתרמו לתמיכה ברישום לידה של בנות במדינות מתפתחות. בפברואר 2016 חברות הלהקה סוג'ין ויורה ייצגו את הלהקה בתוכנית של שגרירות קוריאה בקמבודיה, יחד עם התנדבות שבמסגרתה ערכו סדנאות אמנות ומוזיקה בבית ספר מקומי.
Nobody But You

"Nobody But You" (בעברית: "אף אחת מלבדך") הוא השיר שייצג את אוסטריה באירוויזיון 2018 שהתקיים בליסבון שבפורטוגל. השיר בוצע על ידי הזמר סזאר סמפסון, והולחן ונכתב על ידי בוריס מילאנוב, סבסטיאן ארמן, יואכים פרסון ויוהאן אלקנס. השיר נבחר ב-7 בדצמבר 2017 בבחירה פנימית של רשות השידור האוסטרית. הוא פורסם ב-9 במרץ 2018.
השיר הגיע למקום השלישי בגמר האירוויזיון עם ניקוד כולל של 342 נקודות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  איסלנד | הפלייליסט | 2 |  |
|  גרמניה | GfK – טופ 100 | 93 |  |
|  הממלכה המאוחדת | מצעד הסינגלים הבריטי | 62 |  |
|  יוון | IFPI Greece | 79 |  |
|  ספרד | PROMUSICAE | 80 |  |
|  סקוטלנד | מצעד הסינגלים הסקוטי | 63 |  |
|  פלנדריה | אולטראטופ 50 | 9 |  |
|  שוודיה | סוורייטופליסטן | 55 |  |
|  שווייץ | המצעד השווייצרי | 45 |  |
היסטוריית יציאות

| מקום | תאריך יציאה | פורמט | חברת תקליטים |
| --- | --- | --- | --- |
| עולם | 10 במרץ 2018 | הורדה דיגיטלית | סימפוניקס מיוזיק |
הערות שוליים

↑  McMullin, Kate (2018-05-13). "Who won the Eurovision Song Contest 2018 and where did UK finish?". liverpoolecho. נבדק ב-2018-05-13.
| --- | --- |
בקרת זהויות :  MusicBrainz work: c77f6e2e-acb4-4e4f-9ea5-4aaf7adc35ea 
ערך זה הוא קצרמרבנושא שירים. אתם מוזמנים לתרום לוויקיפדיה ו.
SNAC

רשתות חברתיות וארכיון הקשרים (באנגלית: Social Networks and Archival Context; בראשי תיבות: SNAC) הוא פרויקט מקוון לגילוי, איתור ושימוש ברשומות היסטוריות מבוזרות ביחס לאנשים, משפחות וארגונים.
SNAC הוקמה בשנת 2010, במימון הקרן הלאומית למדעי הרוח (NEH) על ידי מינהל הארכיונים והרשומות (NARA), הספרייה הדיגיטלית בקליפורניה (CDL), המכון לטכנולוגיה מתקדמת במדעי הרוח (IATH) ב אוניברסיטת וירג'יניה ואוניברסיטת קליפורניה, בית הספר למידע בברקלי.
זהו פרויקט מחקר דיגיטלי המתמקד באיתור וקישור מידע רלוונטי מרשומות היסטוריות מארכיונים, ספריות ומוזיאונים, כך שההיסטוריה הביוגרפית של אנשים, או של ארגונים משולבת בקובץ יחיד. אחד הכלים של הפרויקט הוא תוכנה גרפית המסייעת בזיהוי היסטורית הקשרים של הנבדק ברשתות חברתיות.
שלושת הארגונים העיקריים האחראים על עיבוד הנתונים בפרויקט הם: המכון לטכנולוגיה מתקדמת במדעי הרוח (IATH), אוניברסיטת וירג'יניה; בית הספר למידע, אוניברסיטת קליפורניה, ברקלי (SI / UCB), והספרייה הדיגיטלית של קליפורניה (CDL). בנוסף, גם ארגונים כמו ספריית הקונגרס, מכון סמיתסוניאן והספרייה הבריטית תורמים נתונים לפרויקט.
איסוף מידע

בשנת 2010 הוקם ה-EAC-CPF ארכיון ההקשרים המקודד לארגונים, פרטים ומשפחות (Encoded Archival Context-Corporate Bodies, Persons, and Families) כסטנדרט אוניברסלי.
על ידי שימוש בכמה פרקטיקות ארכיוניות, מילות המפתח של יוצר הקובץ מבודדות מהקובץ עצמו, ניתן לאיסוף מידע ובניית קשרים בין ישויות שונות ומקל על הגישה לידע נוסף. להלן האלמנטים הרציונליים המשולבים המשמשים ליצירת מערכות יחסים:
בקרת רשות – מאפשרת לאתר מידע הקשור לנושא בכל אפשרויות האיות או בשמות חלופיים המשויכים לאותו נושא.
משאבים ביוגרפיים / היסטוריים – מפרט את כל האירועים, התאריכים והמקומות המשויכים ליוצר הקובץ.
בקרת הרשות השיתופית – מאפשרת לספריות לשמור, לשתף ולהפיץ מידע עם ספריות אחרות.
תיאורים גמישים – משלבת רשימה של מספר מוסדות המשויכים לאוסף המחבר את יוצר הרשומות אליו.
גישה משולבת למורשת תרבותית – משמשים כתיקיה מאחדת לכל התיאורים הקשורים לנושא.
הערות שוליים

↑  Bromley, Anne (8 בנובמבר 2017). "Digital Social Network Linking the Living and the Dead Expands". UVA Today. נבדק ב-10 בינואר 2019. {{cite web}}:  (עזרה)
↑  Ferriero, David (18 באוגוסט 2015). "Introducing SNAC". National Archives – AOTUS blog. נבדק ב-8 במאי 2017. {{cite web}}:  (עזרה)
↑  "SNAC: Social Networks and Archival Context". socialarchive.iath.virginia.edu (באנגלית). אורכב מ-המקור ב-2016-06-19. נבדק ב-2017-05-08.
↑  Pitti, Daniel, Social Networks and Archival Context Project (PDF), University of Virginia, p. 1, נבדק ב-10 בינואר 2019 {{citation}}:  (עזרה).
↑  Bromley, Anne (2 באוקטובר 2018). "UVA Library to Enhance National Digital Archive of African-American Leaders". UVA Today. נבדק ב-10 בינואר 2018. {{cite web}}:  (עזרה)
1 2 3 4  Pitti, Daniel. "Social Networks and Archival Context Project (Archival Authority Control)" (PDF). נבדק ב-21 באפריל 2019. {{cite web}}:  (עזרה)
↑  Howard, Jennifer (13 במאי 2012). "Projects Aims to Build Online Hub for Archival Materials". The Chronicle of Higher Education. נבדק ב-10 בינואר 2018. {{cite news}}:  (עזרה)
La rabbia non ti basta

| --- | --- |

 סינגל בביצוע ביגמאמא
 מתוך האלבום Sangue
 יצא לאור:  7 בפברואר 2024
 שפה:  איטלקית
 אורך:  3:09
 חברת תקליטים:  סוני מיוזיק אנטרטיינמנט
 כתיבה:  אנריקו בוטה, אנריקו בראן, מריה לודביקה לאצריני, מריאנה ממונה
"La rabbia non ti basta" (בעברית: "כעס לא מספיק עבורך") הוא שיר שהוקלט על ידי הראפרת האיטלקייה ביגמאמא. הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל מתוך אלבום אולפן השני שלה, Sangue.
השיר הגיע למקום ה-25 במצעד הסינגלים האיטלקי.
רקע וכתיבה

השיר נכתב על ידי המבצעת, אנריקו בוטה, אנריקו בראן ומריה לודביקה לאצריני. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.2 מיליון השמעות.
"La rabbia non ti basta" היה שירה של ביגמאמא לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-22.
וידאו קליפ

הווידאו קליפ הרשמי של השיר פורסם ב-7 בפברואר 2024.
נכון ליוני 2024 עומד מונה הצפיות של הקליפ על למעלה מ-3.6 מיליון צפיות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  איטליה | מצעד הסינגלים האיטלקי | 25 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 50,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 בפברואר 2024 | הזרמת מוזיקה • הורדה דיגיטלית | סוני מיוזיק אנטרטיינמנט |  |
הערות שוליים

↑  La rabbia non ti basta, ספוטיפיי
↑  BigMama - La rabbia non ti basta (Official video - Sanremo 2024), יוטיוב
↑  La rabbia non ti basta - Single, אפל מיוזיק
| --- | --- |
בקרת זהויות :  MusicBrainz release group: 82256765-534b-478e-b686-004a290a8ffb  MusicBrainz work: aca406ab-edfb-4073-8622-f1c7c18e79fa
L'amore in bocca

| --- | --- |

 סינגל בביצוע סנטי פרנצ'זי
 יצא לאור:  7 בפברואר 2024
 סוגה:  מוזיקת פופ 
 שפה:  איטלקית
 אורך:  2:52
 חברת תקליטים:  סוני מיוזיק אנטרטיינמנט
 כתיבה:  אלסנדרו דה סנטיס, אנתוניו פילפלה, צ'צ'יליה דה בונו, דניאל בסטונצו, מריו לורנצו פרנצ'סה
 הפקה:  אלסנדרו דה סנטיס, דניאל בסטונצו, מריו לורנצו פרנצ'סה
 
"L'amore in bocca" (בעברית: "אהבה בפה") הוא שיר שהוקלט על ידי הצמד האיטלקי סנטי פרנצ'זי. הוא יצא לאור ב-7 בפברואר 2024 בהוצאת חברת התקליטים סוני מיוזיק אנטרטיינמנט, כסינגל שלא מתוך אלבום אולפן.
השיר הגיע למקום ה-24 במצעד הסינגלים האיטלקי.
רקע וכתיבה

השיר נכתב על ידי אלסנדרו דה סנטיס, אנטוניו פילפלה, צ'צ'יליה דה בונו, דניאל בסטונצו, ומריו לורנצו פרנצ'זה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות.
"L'amore in bocca" היה שירם של סנטי פרנצ'זי לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-17 בלבד.
וידאו קליפ

הווידאו קליפ הרשמי של השיר פורסם ב-7 בפברואר 2024.
נכון ליוני 2024 עומד מונה הצפיות של הקליפ על למעלה מ-3 מיליון צפיות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  איטליה | מצעד הסינגלים האיטלקי | 24 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 50,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 7 בפברואר 2024 | הזרמת מוזיקה • הורדה דיגיטלית | סוני מיוזיק אנטרטיינמנט |  |
הערות שוליים

↑  L'amore in bocca, ספוטיפיי
↑  SANTI FRANCESI - l'amore in bocca (Official video - Sanremo 2024), יוטיוב
↑  l'amore in bocca - Single, אפל מיוזיק
| --- | --- |
בקרת זהויות :  MusicBrainz release group: dd748e8e-be48-4e76-a4ad-8264ef0390c7
לודז'

.
דיווח על הבחירות בלודז'. עיתון הצפירה, ה-6 בפברואר 1928
לודז' (בפולנית: Łódź - ווּג'  - IPA: ‏[wuʨ]קובץ:Pl-Łódź.ogg‏Ⓘ‏) היא העיר השלישית בגודלה בפולין. העיר ממוקמת במרכז המדינה, מדרום־מערב לוורשה, ומשמשת בירת מחוז לודז'. בתקופת השלטון הרוסי במאה ה-19 התפתחה לודז' מכפר קטן לעיר של תעשיית הטקסטיל, במידה רבה הודות ליוזמת תושביה היהודים. על שום כך דבק בה הכינוי "מנצ'סטר הפולנית".
ערב מלחמת העולם השנייה הגיעה הקהילה היהודית בלודז' לכ-225,000–233,000 נפשות, והייתה הקהילה היהודית השנייה בגודלה בפולין אחרי ורשה. פעלו בה רשת חינוך יהודית מסועפת, עיתונות יהודית ותיאטרון יידיש. בזמן המלחמה נכלאה הקהילה בגטו לודז', הגטו השני שהוקם בשטחי הכיבוש הגרמני. מרבית הקהילה היהודית הושמדה בשואה.
היסטוריה

לודז' מוזכרת לראשונה במסמך משנת 1332, שניתן לכפר לודז'יה, שהיה שייך בזמנו לבישופים של ולוצלאווק.
בשנת 1423, המלך ולדיסלב השני יגיילו העניק זכויות מגדבורג לכפר לודז'. מאז ועד למאה ה-18, נשארה לודז' התיישבות קטנה בדרך המסחר בין מזוביה לשלזיה.
במאה ה-16, העיירה מנתה פחות מ-800 תושבים, רובם עבדו בשדות הסמוכים.
בשנת 1793, עם חלוקתה השנייה של פולין, לודז' הייתה חלק מהפרובינציה של פרוסיה הדרומית, והייתה ידועה בשמה בגרמנית – לודש (Lodsh).
בשנת 1798 הלאימו הפרוסים את העיר, והיא איבדה את מעמדה כעיר הבישופים של קויאוויה.
ב־1806, הצטרפה לודז' לדוכסות ורשה בראשות נפוליאון ובשנת 1810 היו בה 190 תושבים.
בשנת 1815, לאחר קונגרס וינה, לודז' הפכה לחלק מפולין הקונגרסאית, שהייתה מדינה קליינטית של האימפריה הרוסית.
היסטוריה > צמיחתה של העיר

בהסכם של שנת 1815 תוכנן לחדש את העיר. בשנת 1816 הוציא הצאר צו המורה על הענקת שטח למהגרים גרמנים כדי שאלו יסייעו בהקמת מפעלים ובתים. צו זה הביא לכך שכבר בשנת 1820 הפכה העיירה הקטנה למרכז תעשייתי מודרני.
המהגרים הגיעו "לארץ המובטחת" (אמרה זו היא גם הכינוי של העיר) מכל רחבי אירופה, בעיקר מבוהמיה, שלזיה וסקסוניה, אך גם ממדינות רחוקות כמו פורטוגל, אנגליה, צרפת ואירלנד. לאחר הגעת המהגרים, נפתח מפעל הכותנה הראשון בעיר בשנת 1825 ו-14 שנים לאחר מכן, נפתח המפעל הראשון מסוגו בפולין ורוסיה המונע על ידי מנוע קיטור.
בשנת 1839 היוו הגרמנים 80% מהאוכלוסייה, דבר שהביא לפתיחת בתי ספר גרמנים.
זרם בלתי פוסק של פועלים, אנשי עסקים ובעלי מלאכה מכל אירופה עשו דרכם ללודז', והעיר הפכה להיות מרכז הטקסטיל המרכזי של האימפריה הרוסית.
שלוש הקבוצות העיקריות שהרכיבו את אוכלוסיית העיר ותרמו רבות לפיתוחה של העיר היו הפולנים, הגרמנים והיהודים, שהחלו להגיע לעיר החל משנת 1848. מרבית בעלי המלאכה היו במקור אורגים משלזיה.
בשנת 1850 ביטלה רוסיה את המכס בין פולין הקונגרסאית לרוסיה, כתוצאה מכך יכלה לודז' להתפתח בחופשיות עם שוק רוסי עצום בקרבתה.
זמן לא רב לאחר מכן, הפכה העיר לעיר השנייה בגודלה בפולין הקונגרסאית, כאשר בשנת 1865, נפתח קו הרכבת הראשון וחיבר את העיר לקו הרכבת ורשה-וילנה. לא עבר זמן רב עד שהעיר חוברה לרשת הרכבות שהגיעו לוורשה ולביאליסטוק.
אחד מחשובי התעשיינים בלודז' היה קרל וילהלם שיבלר. בשנת 1852 הוא הגיע ללודז' יחד עם יוליוס שוורץ וביחד הם החלו בקניית רכוש ובבניית מספר מפעלים. לאחר מספר שנים, שיבלר קנה את חלקו של שוורץ. לאחר מותו של שיבלר בשנת 1881, אלמנתו ושאר חברי משפחתו החליטו להנציח את שיבלר בבניית כנסייה, שתוכננה לשמש מאוזוליאום. הכנסייה נמצאת בבית הקברות העתיק של העיר.
בין השנים 1823–1873, הכפילה אוכלוסייתה של העיר את עצמה בכל בעשור. השנים 1870–1890 היו הפוריות ביותר מבחינה תעשייתית בהיסטוריה של העיר, ורבים מאנשי התעשייה בעיר היו יהודים.
ב-1902 נחנך בית הכנסת האורתודוקסי "רייכער" שנבנה בסוף המאה ה-19 בידי איש עסקים יהודי אמיד, זאב וולף רייכער. באוגוסט 2022 דווח כי בעליו הפרטיים של המבנה מנסים לשנות את ייעודו ואסרו בו תפילה לאחר כ-120 שנים מאז נפתח.
לודז' הפכה במהרה למרכז גדול של התנועה הסוציאליסטית. דבר זה בא לידי ביטוי בשביתת ענק שהתקיימה ב-1892 ששיתקה את רוב המפעלים. על פי מפקד האוכלוסין של רוסיה משנת 1897, עלה כי מתוך אוכלוסייה כוללת של 315,000, מספר היהודים בעיר היה 99,000 (31% מכלל תושבי העיר). במהלך מהפכת 1905, שנודעה לאחר מכן כהתקוממות של לודז', נהרגו 300 פועלים על ידי שוטרי הצאר.
למרות החשש מתחילתה של מלחמת העולם הראשונה, המשיכה העיר לגדול עד לשנת 1914, בשנה זו היא הפכה לעיר התעשייתית הצפופה ביותר מערי העולם – 13,280 תושבים לקמ"ר.
בזמן מלחמת העולם הראשונה התקיים קרב חשוב ליד העיר וכתוצאה ממנו נפלה העיר לשליטה גרמנית. לאחר קבלת עצמאותה של פולין בשנת 1918 שוחררה העיר והכוחות הגרמנים נסוגו ממנה.
בתקופה שלאחר מלחמת העולם הראשונה, איבדה לודז' קרוב ל-40% מתושביה כתוצאה ממגפות ומגירוש חלק גדול מתושביה הגרמנים שהוכרחו לעבור לגרמניה.
היסטוריה > פולין הריבונית

בשנת 1922 הפכה לודז' לבירה של מחוז לודז'. במקביל, צמיחתה הגדולה פסקה. השפל הגדול של שנות ה-30 של המאה העשרים ועימותים שונים עם גרמניה הביאו לסגירת שוקי הטקסטיל המערביים בפני פולין. בנוסף, המהפכה הרוסית בשנת 1917 ומלחמת האזרחים ברוסיה בין השנים 1918–1921, סתמו את הגולל על המסחר הפורה במזרח. העיר הייתה מוקד להפגנות ומרידות רחבות היקף בתקופה שבין שתי מלחמות העולם.
ב-13 בספטמבר 1925, נפתח שדה התעופה לובלינק, שהחל את פעילותו בפרברי העיר. בתקופה שבין שתי מלחמות העולם המשיכה לודז' להיות עיר רב-תרבותית. מפקד האוכלוסין של פולין משנת 1931 הראה שאוכלוסייתה הכוללת של העיר עומדת על 604,470 איש, הכוללים 315,622 פולנים (52.21%), 202,497 יהודים (33.49%) ו-86,351 גרמנים (קביעת הלאום נקבעה על בסיס הכרזת הנשאל על השפה בה הוא משתמש).
היסטוריה > פולין הריבונית > הקהילות היהודיות

ב'פנקס לאדז' התפרסמה רשימה של עשרות קהילות להם היו בתי מדרש בעיר, הקהילות הגדולות היו של חסידות גור, חסידות אלכסנדר, חסידות ראדזין, וחסידי חב"ד. לכל אחת מהקהילות הללו היו ישיבה וכמה בתי מדרש משלה.
בין 1931 ל-1940 התקיימה בעיר חוות ההכשרה להכנת חלוצים יהודים לעלייה ארצה.